NaiveNeuron/SloPal huggingface dataset:
Lehotský, Tomáš, poslanec NR SR (2021-09-24):
Ďakujem za slovo. Vážený pán predseda, vážené panie poslankyne, vážení páni poslanci, v súlade s § 73 zákona o rokovacom poriadku som bol určený za spravodajcu výboru k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor 32 dní od jeho prerokovania návrhu zákona v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
D. Lipšic, poslanec: (2007-09-20):
Ďakujem. (Potlesk.)
Kuriak, Milan, poslanec NR SR (2021-02-25):
Ďakujem za slovo. Som presvedčený, že nikto z nás nie je nadšený a spokojný, že žijeme v dobe obmedzení a rôznych nariadení. Každého z nás a z našich blížnych nejakým spôsobom určite nákaza zasiahla. Kvôli ochrane zdravia a životov našich blížnych nemáme iné východisko, ako sa s niektorými obmedzeniami zmieriť a naučiť sa žiť. Zdravie a životy sú tie najdôležitejšie hodnoty, aké máme. Ja si tieto hodnoty uvedomujem o to viac, že mi zomreli štyria súrodenci v mladom veku a už aj obidvaja rodičia. Preto s niektorými nariadeniami súhlasím a aj núdzový stav podporím kvôli skolabovanému zdravotníctvu a situácii, aká v súčasnosti je. Ale na druhej strane som aj za postupné uvoľňovanie opatrení, aby ľudia mali z čoho žiť a aby mali opäť možnosť dôstojne uživiť svoje rodiny. Situácia so zatvorenými prevádzkami, obchodmi sa osobne a priamo dotýka hlavne malých a stredných podnikateľov a aj priamo mojich najbližších, a aj rozvetvenej rodiny, nakoľko mnohí z nich pred COVID-om podnikali a živili sa sami, a aj niektorí zamestnávali ďalších ľudí. Teraz sú v ťažkej situácii, nakoľko zostali bez príjmov z podnikania, ale fixné náklady spojené s podnikaním musia pravidelne každý mesiac platiť. Mnohí z nich vyčerpali svoje úspory, požičali si peniaze, ale už aj tieto možnosti vyčerpali alebo už sú pred ich vyčerpaním. Mnohí nemajú už ani možnosť požiadať banky o odklady úverov alebo o zníženie výšky úverov a naozaj táto situácia je... (Prerušenie vystúpenia časomerom.)
P. Paška, predseda NR SR: (2010-03-09):
(Hlasovanie.) 130 prítomných, 112 za, 4 proti, 11 sa zdržalo, 3 nehlasovali. Schválili sme návrh novely zákona č. 131/2002 Z. z. o vysokých školách. Pán poslanec Petrák uvedie teraz hlasovanie v druhom čítaní o návrhu poslancov Národnej rady Slovenskej republiky Tatiany Rosovej, Pavla Freša a Kataríny Cibulkovej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a zákon č. 301/2005 Z. z. Trestný poriadok v znení neskorších predpisov . Je to tlač 1466.
Záhumenský, Marian, poslanec NR SR (2011-05-19):
Ďakujem pekne, pán predsedajúci. Iba jednu poznámku. Bude škoda, ak túto malú novelu odmietnete, lebo si myslím, že je lepšie ju prijať, ako čakať na veľkú novelu, ktorú predloží ministerstvo, ale budem rád, ak do veľkej novely sa už toto ustanovenie zapracuje. A určite to zjednoduší štátnu správu. Ďakujem pekne.
Kadúc, Miroslav, poslanec NR SR (2015-02-11):
Ďakujem pekne. Vážený pán predsedajúci, vážené panie poslankyne, vážení páni poslanci, dovoľte mi, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor a výbor pre hospodárske záležitosti. Ako gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v jeho prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Šeliga, Juraj, podpredseda NR SR (2020-09-02):
Ďakujem pekne, pán podpredseda. Prosím, zaujmite miesto pre navrhovateľov. A teraz poprosím pána poslanca Blanára, aby uviedol návrh poslancov Národnej rady pána Roberta Fica, Juraja Blanára a Ľuboša Blahu na prijatie Vyhlásenia Národnej rady Slovenskej republiky k prípadu slovenského občana Jozefa Chovanca, ktorý zomrel po zásahu belgickej polície vo februári 2018. Tento návrh má tlač č. 211. Nech sa páči. (Rokovanie o návrhu poslancov Národnej rady Slovenskej republiky Roberta Fica, Juraja Blanára a Ľuboša Blahu na prijatie Vyhlásenia Národnej rady Slovenskej republiky k prípadu slovenského občana Jozefa Chovanca, ktorý zomrel po zásahu belgickej polície vo februári 2018 , tlač 211.)
Laurenčík, Milan, podpredseda NR SR (2021-05-28):
Pán poslanec Ľudovít Goga, s faktickou poznámkou nech sa páči.
Hort, Milan, podpredseda NR SR (2010-11-03):
S faktickou poznámkou reaguje teraz pán poslanec a predseda parlamentu Sulík. Ďalej pán poslanec Slafkovský. Uzatváram možnosť prihlásiť sa s faktickou poznámkou. Najskôr pán poslanec, predseda Sulík.
P. Hrušovský, predseda NR SR: (2004-10-20):
(Hlasovanie.) 140 prítomných, 80 za, 11 proti, 48 sa zdržalo, 1 nehlasoval. (Potlesk.) Návrh sme schválili.
G. Gál, poslanec: (2005-05-17):
Podľa dôvodovej správy návrh zákona je vypracovaný v súlade s uznesením vlády č. 260 zo 6. apríla 2005, ktorým vláda uložila ministrovi výstavby a regionálneho rozvoja na základe schválenej analýzy k možnostiam úpravy vyvlastňovacieho konania v prípadoch uskutočňovania stavieb, ktoré sú významnou investíciou, vypracovať a predložiť na rokovanie vlády návrh na zmenu príslušných zákonov. V dôvodovej správe sa konštatuje, že návrh zákona je v súlade s Ústavou Slovenskej republiky, s ostatnými zákonmi, ako aj s medzinárodnými zmluvami, ktorými je Slovenská republika viazaná. Z doložky finančných ekonomických a environmentálnych vplyvov na zamestnanosť a podnikateľské prostredie vyplýva, že prijatím navrhovaného zákona vzniknú nároky na štátny rozpočet v súvislosti s potrebou zabezpečiť výkon činnosti stavebného úradu na prvom stupni na krajskom stavebnom úrade a výkon činnosti odvolacieho orgánu v druhom stupni na ministerstve, čo predstavuje nárast počtu štátnozamestnaneckých miest asi o 18 a výdavkov s tým spojených v sume asi 6 170 000 Sk v roku 2005. Nároky na štátny rozpočet v rokoch 2006 až 2008 budú zapracované Ministerstvom výstavby a regionálneho rozvoja Slovenskej republiky do návrhu štátneho rozpočtu na príslušné roky. Návrh zákona nebude mať dopad na obyvateľov ani na hospodárenie podnikateľskej sféry a iných právnických osôb, nebude mať dopad na životné prostredie a nebude mať dopad na tvorbu pracovných miest. Z doložky zlučiteľnosti vyplýva, že problematika návrhu zákona nie je upravená v práve Európskych spoločenstiev. Z materiálov o určení gestorstva smerníc v predmetnej oblasti nevyplývajú pre Slovenskú republiku žiadne povinnosti. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1152 z 25. apríla 2005 podľa § 74 rokovacieho poriadku Národnej rady Slovenskej republiky gestorský výbor navrhol, aby vládny návrh zákona prerokovali: ústavnoprávny výbor, Výbor Národnej rady Slovenskej republiky pre financie, rozpočet a menu, Výbor Národnej rady pre hospodárstvo, privatizáciu a podnikanie a výbor pre ľudské práva, národnosti a postavenie žien.  Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona prerokovali v druhom čítaní do 18. mája 2005 a v gestorskom výbore do 19. mája 2005. Pán predsedajúci, skončil som, otvorte, prosím, rozpravu. (Ruch  v sále.)
Žiga, Peter, minister hospodárstva SR (2019-04-04):
Ďakujem pekne. Všetkým vám prajem dobrý deň. „Vážený pán poslanec, dňa 28. marca 2019“ – budem to čítať v ženskom rode, tak ako mi to pani ministerka pripravila – „som prijala poslanca Národnej rady Slovenskej republiky a člena Výboru Národnej rady pre obranu a bezpečnosť Mariana Kotlebu. Stretnutie inicioval pán poslanec Marian Kotleba. Témou približne 15- až 20-minútového rozhovoru bola situácia v obci Dobšiná. Vyšetrovateľ Policajného zboru v tomto prípade obvinil z obzvlášť závažného zločinu vraždy 22-ročného Ondreja z okresu Rožňava, ktorý mal podľa uznesenia vyšetrovateľa Policajného zboru v sobotu 16. marca 2019 zavraždiť 28-ročného muža. Keďže pán poslanec Kotleba je členom výboru pre obranu a bezpečnosť, ktorý okrem iného prerokúva aj zásadné otázky stavu a vývoja ozbrojených síl, bezpečnosti štátu, bezpečnostnej situácie, kriminality, stavu pripravenosti civilnej ochrany, štátnych hmotných rezerv, Hasičského a záchranného zboru a informácií a ďalšie správy, ktoré si predbežne vyžiada. Výbor taktiež vykonáva kontrolu nad dodržiavaním zákonnosti činností Ministerstva obrany Slovenskej republiky, Ozbrojených síl Slovenskej republiky, Ministerstva vnútra Slovenskej republiky, Policajného zboru Slovenskej republiky a Správy štátnych hmotných rezerv Slovenskej republiky. Prerokúva návrhy, podnety a sťažnosti občanov a organizácií na ich činnosti.“ Ďakujem pekne.
Šimečka, Michal, podpredseda NR SR (2024-06-12):
Ďakujem veľmi pekne, pán poslanec. Teraz by som dal slovo spravodajcovi, ktorého určil gestorský výbor pre verejnú správu a regionálny rozvoj, pánovi poslancovi Branislavovi Becíkovi, nech sa páči.
P. Paška, predseda NR SR: (2009-11-04):
Spravodajcom je pán poslanec Pavlis. Poprosím ho o informáciu.
B. Bugár, podpredseda NR SR: (2002-12-12):
(Hlasovanie.) Prítomných je 129 poslancov, za návrh 96, zdržalo sa 31, nehlasovali 2. Konštatujem, že sme zvolili za členku Správnej rady Všeobecnej zdravotnej poisťovne pani Vlastu Feješovú. Takže na záver konštatujem, že Národná rada na návrh vlády Slovenskej republiky zvolila zástupcov štátu Petra Ottingera, Jána Králika, Svätopluka Hlavačku, Annu Jauschovú a Vlastu Feješovú za členov Správnej rady Všeobecnej zdravotnej poisťovne. Budeme pokračovať hlasovaním o návrhu uznesenia k návrhu rozpočtu Exportno-importnej banky Slovenskej republiky na rok 2003, tlač 93. Prosím spravodajcu pána poslanca Lišku, aby uviedol hlasovanie. Nech sa páči.
P. Paška, predseda NR SR: (2009-10-30):
Pán poslanec Halecký.
Bugár, Béla, podpredseda NR SR (2017-12-07):
Pani poslankyňa Bašistová, môžte reagovať na faktické.
Nicholsonová, Lucia, poslankyňa NR SR (2014-11-10):
Toto je k téme. Pani podpredsedníčka, ale toto je podľa mňa k téme. Tí ľudia sa všetci vyjadrujú k téme, keď ste si to nevšimli. Tam nie je jedna vec, ktorá by bola nejakým spôsobom vytrhnutá z kontextu. To je to, čo si ľudia myslia aj o kauze CT, aj o všetkom, čo sa tu popáchalo. A pozrite sa, priatelia, ako ja si myslím, že toto je úloha opozície, toto je jediná reálna úloha opozície: Upozorňovať na to, čo sa tu deje, a rečniť o tom tak, aby sa to dozvedeli ľudia vonku, aby sa im pootvárali oči. Vy veľmi dobre viete, že počty nepustia, že my nemáme reálnu silu na to, aby sme skutočne odvolali premiéra tejto krajiny, nech by si to zaslúžil akokoľvek. Nemáme reálnu silu ani na to, aby sme odvolali pána predsedu Pašku. Nemáme reálnu silu na to, aby sme kohokoľvek z členov vlády odvolali. Vy to veľmi dobre viete. Prečo nám nenecháte aspoň to jedno jediné, čo nám zostáva, a to je to, povedať si za týmto pultom slobodne to, čo si myslíme my. A my sme volení zástupcovia ľudu a tí ľudia, ktorí ma sem dostali, mi dnes píšu a chcú, aby mojimi ústami prehovorili. Prečo je to taký problém? Ja tomu nerozumiem. Nie sú tam ani vulgarizmy, nie je tam nič. (Reakcia z pléna, prerušenie vystúpenia predsedajúcou.)
B. Bugár, podpredseda NR SR: (2005-11-08):
(Hlasovanie.) Prítomných 142, za 114, proti 1, hlasovania sa zdržalo 26 poslancov, nehlasoval 1. Tieto body zo spoločnej správy sme schválili. Nech sa páči. K. Mitrík, poslanec: Pán podpredseda, prosím, dajte hlasovať o 1. pozmeňujúcom návrhu pána poslanca Vavríka.
Tomčo, Štefan, poslanec NR SR (2010-12-15):
Ďakujem za slovo, pán predseda. Vážené poslankyne, vážení poslanci, Výbor Národnej rady pre verejnú správu a regionálny rozvoj ma určil za spravodajcu k návrhu poslancov Národnej rady Slovenskej republiky Szilárda Somogyiho, Ľuboša Majera a Kamila Krnáča na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov, ktorý máme a máte aj vy v tlači 187. V súlade s rokovacím poriadkom podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh bol doručený poslancom Národnej rady v stanovenej minimálne 15-dňovej lehote pred schôdzou, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh spĺňa po formálno-právnej stránke všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z., ako aj náležitosti uvedené v legislatívnych pravidlách. Zo znenia poslaneckého návrhu je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení pre mňa ako spravodajcu, ktoré vyplývajú z § 73 zákona o rokovacom poriadku odporúčam, aby Národná rada Slovenskej republiky uzniesla sa na tom, že po rozprave odporučí uvedený poslanecký zákon prerokovať v druhom čítaní. V súlade s rozhodnutím predsedu Národnej rady Slovenskej republiky z 12. novembra 2010 č. 173 a podľa rokovacieho poriadku navrhujem, aby poslanecký návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný návrh zákona prerokovali v termíne do 27. januára 2011 a gestorský výbor, aby ho prerokoval do 31. januára 2011. Pán predseda, skončil som. Otvorte, prosím, rozpravu.
Kollár Boris, predseda NR SR (2022-03-23):
Prosím, prezentujme sa a hlasujeme. (Hlasovanie.) Prítomných 130 poslancov, za 85, proti 32, zdržalo sa 12, nehlasoval 1. Konštatujem, že sme schválili vládny návrh novely zákona č. 343/2015 Z. z. o verejnom obstarávaní. Nasleduje hlasovanie v prvom čítaní o návrhu poslanca Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní, tlač 904, bod 72 schváleného programu. Dávam slovo spravodajkyni, ktorú určil navrhnutý gestorský výbor pre hospodárske záležitosti, pani poslankyni Magdaléne Sulanovej, aby hlasovanie uviedla. (Hlasovanie o návrhu poslanca Národnej rady Slovenskej republiky Jozefa Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 904.)
R. Zmajkovičová, poslankyňa: (2003-10-23):
Chcem vám povedať, pán premiér, že o postavení vyšších územných celkov a vôbec o postoji vlády k vyšším územným celkom, k samospráve budem informovať na Združení regionálnych samospráv na kongrese v Poznani. Aj štátna pokladnica porušuje princíp samosprávy, pretože vyššie územné celky sa stali klientmi štátnej pokladnice ako štátne rozpočtové a príspevkové organizácie. Čiže nemôžu nakladať s vlastnými finančnými zdrojmi, nemôžu ich úročiť, nemôžu ich použiť na vlastné potreby a prichádzajú ročne o 10 až 12 mil. korún. Čiže, hovorím, nastupujeme cestu centralizmu.
Hrnčiar, Andrej, podpredseda NR SR (2017-06-20):
Vážené panie poslankyne, vážení pani poslanci, pokračujeme v rokovaní. Prosím povereného overovateľa, aby oznámil výsledky tajného hlasovania o návrhu na voľbu kandidátov na člena disciplinárneho senátu.
Suja, Miroslav, poslanec NR SR (2021-06-17):
Dobre, tak ja som myslel len to, že keď niekoho takto obviňujeme, tak treba povedať na rovinu, že áno, tento za tým je, a keď nás niekto pripravil o 30 miliónov, tak ja neviem, neviem, prečo by sme naňho mali brať ohľad. Takže ja v tom nevidím, normálne ste to tu mali povedať. Aká prezumpcia neviny?! Keď ste vy o tom presvedčená, že viete, tuto kolega to nemá problém povedať, aj čo nevie, že je vinný. Takže nabudúce ja poprosím, kľudne, kľudne, ja som za. Každý, kto okráda Slovenskú republiku, a NAKA ešte neprišla vyraziť dvere tej, dva tituly čo má, tej magisterke? Ja by som tiež sa pozrel na to. Spýtam sa ministra Mikulca, že prečo ešte nevyrazili dvere za 30 miliónov. Lebo keď tu za televízor vyrážame dvere a tejto by som mal vyraziť potom aj komplet panelák. Takže skúste sa pozrieť aj na takýchto zločincov.
Ježík, Jozef, poslanec NR SR (2019-10-16):
Vážený pán predsedajúci, vážené panie poslankyne, páni poslanci, vážená pani prvá námestníčka generálneho prokurátora, dovoľte, aby som vás informoval o prerokovaní správy generálneho prokurátora za rok 2018 vo výboroch. Predseda Národnej rady Slovenskej republiky svojím rozhodnutím č. 1718 z 26. augusta 2019 pridelil predmetnú správu na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre ľudské práva a národnostné menšiny. Zároveň určil Ústavnoprávny výbor Národnej rady Slovenskej republiky za gestorský výbor a lehotu na prerokovanie predmetnej správy vo výboroch. Všetky výbory odporúčali vziať správu generálneho prokurátora na vedomie. Gestorský výbor taktiež odporúča Národnej rade vziať predmetnú správu na vedomie. Spoločná správa výborov bola schválená uznesením ústavnoprávneho výboru č. 766 z 15. októbra 2019. Týmto uznesením ma výbor zároveň poveril ako spoločného spravodajcu, aby som na schôdzi Národnej rady informoval o výsledku rokovania výborov Národnej rady a predniesol návrh uznesenia Národnej rady. Pán predsedajúci, môžete otvoriť rozpravu.
Hort, Milan, podpredseda NR SR (2011-03-29):
Ďalej sa prihlásil do rozpravy pán poslanec Ondruš, nech sa páči.
T. Cabaj, podpredseda NR SR: (2010-03-09):
Pán spravodajca sa nechce vyjadriť. Prerušujem rokovanie o tomto bode programu. Panie poslankyne, poslanci máme ešte v prvom čítaní návrh poslanca Národnej rady Slovenskej republiky Miroslava Jureňu na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov . Návrh má tlač 1504, návrh na jeho pridelenie na prerokovanie výborom je v rozhodnutí predsedu č. 1537. Ja poprosím pán poslanca Jureňu, aby svoj poslanecký návrh odôvodnil. Zároveň vás poprosím o všeobecný súhlas, že by sme to mohli dokončiť, tak ako to bolo avizované. (Hlasy z pléna.) Dobre, ďakujem pekne. Nech sa páči, pán poslanec.
Senko, Ján, poslanec NR SR (2019-09-11):
Ďakujem za slovo. Určite každá zmena vyvoláva rôzne reakcie, ktoré vyplývajú z toho očakávania toho konečného výsledku. Myslím si, že každý návrh sa tu predkladá s cieľom skvalitnenia, zlepšenia situácie. Na druhej strane si myslím ale, že ten rad zmien, ktorý prichádza v oblasti odpadového hospodárstva, bol vo veľmi krátkom časovom období rýchly. Jednoducho pred časom sme zaviedli niektoré záležitosti dotýkajúce sa odpadu ako takého systému a ešte sme v podstate ani nerozbehli niektoré veci. Týka sa napríklad aj poplatku za zneškodňovanie odpadov na skládke a z toho vyplývajúc, ktoré vychádza zo vzorca pre výpočet úrovne vytriedenia komunálneho odpadu a tým pádom aj triedenia tých zložiek komunálneho odpadu, ktoré sa triediť dajú. Zavádzame systém, ľudia si zvykajú, započítava sa nám to do toho vzorca. A teraz opäť sa budeme musieť v rýchlosti pripraviť na niečo iné a pritom máme plno ďalších veľmi výrazných problémov na miestnej úrovni, na miestnej samospráve, ktoré nevieme vyriešiť, najmä tie menšie obce. Nehovorím aj o veľkých mestách, pretože to je zakryté rúškom tajomstva. A osobne si myslím, že v mestách tá miera vytriedenia je oveľa nižšia ako na úrovni miestnej samosprávy s menším počtom obyvateľstva. Len sa skrývajú tieto záležitosti v rôznych zberniach, ktoré sú na úrovni miest prevádzkované. A možno aj v tom, že na úrovni miest nie je toľko zelene, ktorá sa tiež započítava ako biologicky rozložiteľný odpad do toho vzorca. Takže je tu dosť problémov, ale vítam to. A uvidíme, ako to bude ďalej... (Prerušenie vystúpenia časomerom.)
Lukáč, Jozef, poslanec NR SR (2020-07-07):
Ďakujem za slovo. Vážený pán predseda, kolegyne, kolegovia, veľmi v krátkosti predkladám novelu zákona č. 261/2017 Z. z. o štátnej cene Jozefa Miloslava Hurbana a cene Alexandra Dubčeka. Ide o veľmi jednoduchú novelu, ktorá umožňuje predsedovi Národnej rady, aby ocenenie mohol udeliť aj ľuďom, ktorí boli v prvej línii. Vlastne táto novela rozširuje zákon, zákonné znenie o to, aby predseda Národnej rady udelil cenu aj za humanitárnu činnosť. Návrh bol prerokovaný vo výboroch, bol tam podaný jeden pozmeňovací návrh, kedy plaketu okrem predsedu Národnej rady môže udeliť aj pán premiér Slovenskej republiky pri cene Alexandra Dubčeka. Prešlo to výborom, bolo to akceptované, verím, že tento návrh zákona podporíte v druhom čítaní aj ako celok. Ďakujem.
Grendel, Gábor, podpredseda NR SR (2022-09-27):
(Zaznievanie gongu.) Vážené panie poslankyne, vážení páni poslanci, otváram šiesty rokovací deň 72. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Dušan Galis, pán poslanec Jozef Šimko a pani poslankyňa Miriam Šuteková. Panie poslankyne, páni poslanci, podľa schváleného programu pristúpime k rokovaniu o bodoch 129 a 130 schváleného programu, ktorým bude zlúčená rozprava . Prvým bodom je druhé čítanie o návrhu na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Fínskej republiky . Návrh vlády je uverejnený ako tlač 1086. Druhým bodom je druhé čítanie o návrhu na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Švédskeho kráľovstva . Tento návrh vlády je pod tlačou 1087. Obidva návrhy vlády odôvodní minister zahraničných vecí a európskych záležitostí Slovenskej republiky pán Rastislav Káčer. Prosím ho, aby sa ujal slova a uviedol tieto návrhy.
Hrnčiar, Andrej, podpredseda NR SR (2016-10-19):
Ďakujem. Končím možnosť nahlásiť sa s faktickými poznámkami. Nie je žiadna faktická poznámka. Nech sa páči, ďalej v rozprave vystúpi pani poslankyňa Grausová.
Kamenický, Ladislav, poslanec NR SR (2019-04-04):
Vážený pán predsedajúci, odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokujeme tento návrh v druhom čítaní.
P. Paška, predseda NR SR: (2008-11-05):
(Hlasovanie.) 134 prítomných, 79 za, 34 proti, 20 sa zdržalo, 1 nehlasoval. Návrh sme pridelili výborom a určili lehotu. Ďakujem, pani poslankyňa. Poprosím vás teraz ešte aj o uvedenie hlasovania v druhom čítaní o vládnom návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov a o zmene a doplnení niektorých zákonov . Je to tlač 719.
Kollár, Boris, predseda NR SR (2022-12-20):
Prosím, prezentujme sa a hlasujeme. (Hlasovanie.) Prítomných 136 poslancov, za 84, proti 45, zdržali sa 5, 2 nehlasovali. Uvedený návrh sme schválili.
Hort, Milan, podpredseda NR SR (2011-12-13):
Pán poslanec Lazár, nech sa páči.
Pellegrini, Peter, predseda NR SR (2015-09-18):
Ďakujem pekne. Dávam teraz slovo spravodajcovi pánovi poslancovi Mojšovi, ktorého určil navrhnutý gestorský výbor pre financie a rozpočet. Nech sa páči, pán poslanec.
Kamenický, Ladislav, poslanec NR SR (2012-12-12):
Ďakujem. Pán Kaník, ja som, s tou nezamestnanosťou skutočne je to trošku zložitejšie. A vypočul som si vaše vystúpenia aj predtým. A stále tiež používate čísla, ktoré sa vám hodia. Ja by som skutočne chcel poukázať na to, že v eurozóne takisto je nezamestnanosť, a takisto ako na Slovensku nezamestnanosť do roku 2008 klesala, dlhodobo klesala. Od roku 2008 je trend nezamestnanosti, a to sa týka aj eurozóny, a to sa týka aj Európskej únie, stúpajúci. Podľa prognózy Európskej komisie rok 2012 skončí pravdepodobne nárastom nezamestnanosti v eurozóne o 1,2 percenta. A potom, čo sa týka budúceho roku 2013, to je o pol percenta. Vy ste tiež mali nezamestnanosť 14,5 percenta v roku 2010. Áno, minulý rok sa to znížilo cirka na 13,6, 13,7 percenta. A to je presne to isté percento nezamestnanosti, ktoré máme aj dnes. To, že nezamestnanosť stúpa skutočne dnes, lebo keď sa bavíme o dnešnom stave, je dané skutočne tou situáciou straty zákazok. Siemens za deväť mesiacov stratil dve pätiny svojich objednávok. To je fakt. IBM prepustilo tisíc zamestnancov, uvažuje o ďalších osemtisíc, ako nový prezident IBM poukázal na slabý výhľad dopytu po technológiách na tento a na budúci rok. Čo sa týka Thiessen Group, skracuje pracovný čas z dôvodu nižších objednávok. A nižšie tržby hlási aj Karstadt, ktorý prepustil dvetisíc ľudí. Takže... (Prerušenie vystúpenia časomerom.)
Laurenčík, Milan, podpredseda NR SR (2021-06-22):
Pán poslanec, mohli by ste reagovať na pána poslanca Baláža.
Bugár, Béla, podpredseda NR SR (2018-03-13):
Prezentujme sa a hlasujme o tomto návrhu. (Hlasovanie.) Prítomných 122, za 92, zdržalo sa 15 poslancov, 15 nehlasovali. Konštatujem, že tento návrh zákona prerokujeme v druhom čítaní.
Glváč, Martin, podpredseda NR SR (2017-12-05):
Pán poslanec Budaj, reagujeme na predrečníka, hej?
Bugár, Béla, podpredseda NR SR (2017-03-24):
Stáva sa to, no čo? (Povedané s úsmevom.)
Poliačik, Martin, poslanec NR SR (2018-03-13):
Ďakujem veľmi pekne, pán podpredseda. Keďže som presvedčený o tom, že jediné, o čom sa má zmysel ešte rozprávať v tomto pléne, je naozaj čo najskôr sa dohodnúť na termíne predčasných volieb, v súlade s § 95 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov beriem späť návrh zákona Martina Poliačika na vydanie zákona, ktorým sa ustanovujú množstvá omamných látok a psychotropných látok a rastlín a húb obsahujúcich omamné látky alebo psychotropné látky a ktorými sa menia a dopĺňajú niektoré zákony. Ďakujem.
Paška, Pavol, predseda NR SR (2013-05-21):
Prepáčte, pani podpredsedníčka, dámy a páni, poprosím vás. Nech sa páči, pani podpredsedníčka.
P. Hrušovský, predseda NR SR: (2005-05-24):
návrhu poslanca Národnej rady Slovenskej republiky Igora Šulaja na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 1054) poradové číslo 75. Ešte predtým dávam slovo pánovi poslancovi Maxonovi. Nie, pán poslanec Číž, nech sa páči. Zapnite pána poslanca Číža. Pán poslanec, máte kartu v hlasovacom zariadení? Hovorte, pán poslanec. Pán poslanec, presadnite si, zrejme je nejaká porucha na vašom mikrofóne alebo... Zapnite pána poslanca Pašku. Nech sa páči, pán poslanec Číž.
Richter, Ján, poslanec NR SR (2022-06-15):
Pán predsedajúci, ďakujem pekne za slovo. Milé kolegyne, vážení kolegovia, predmetom môjho poslaneckého návrhu je opätovné zavedenie jednorazového zvýšenia prídavku na dieťa, ktoré pri jeho zavedení od roku 2019 dostalo taký logický názov: ´Sto eur na školské potreby pre prvákov pri nástupe do školy´. Tak ako bolo naším cieľom pred tými tromi rokmi, to znamená pri vzniku, jednorazové zvýšenie tejto sumy prídavku na dieťa za príslušný kalendárny mesiac, kedy nastupujú deti do školy, bolo cieľom aspoň čiastočne kompenzovať finančné náklady, ktoré súvisia s nástupom dieťaťa do prvého ročníka základnej školy. Napriek tomu, že tento parlament v minulom mesiaci schválil tzv. inflačný balík pomoci rodinám a deťom, ktorý obsahuje aj nejaké to postupné zvýšenie pravidelných mesačných prídavkov na dieťa, v lete 2022, ale hlavne následne od 1. 1. 2023 som jednoznačne toho názoru, že tie problémy a tie viac náklady, ktoré s týmto súvisia, naďalej ostávajú a zvlášť v tejto sociálnoekonomickej situácii sú ďaleko-ďaleko, by som povedal, aktuálnejšie. Preto si dovolím vás požiadať o podporu tohto návrhu zákona, za čo vopred ďakujem a, pán predsedajúci, hlásim sa prvý potom do rozpravy.
Laššáková, Jana, podpredsedníčka NR SR (2012-11-06):
Pán poslanec, prosím vás pekne, naozaj, správajte sa korektne ku kolegyni.
Laššáková, Jana, podpredsedníčka NR SR (2015-06-16):
S reakciou pán poslanec Kaník, ale dobre, nech sa páči.
Vaľová, Jana, poslankyňa NR SR (2024-05-14):
Ďakujem veľmi pekne. Ja by som nereagovala, keby ma nespomenula pani kolegyňa Kolíková, ale zareagujem a možno som sa tak trošku aj pobavila na jej vystúpení, pretože nevenujem sa pôdohospodárstvu, ale mám poľnohospodársku školu strednú. (Povedané s pobavením.) Pani kolegyňa, keď ste povedali, že čo teda rozprávam, že ovce si majú tam vypásť a tak ďalej. Vy ste už videli ovcu pásť kosodrevinu? Ja som ani kozu nevidela. Viete, kozy pasú, hej, kozy, ony tie kríky skočia a pasú. Ovce nevedia tak skákať, hej, tak vás, len chcem povedať, normálne to bolo vtipné, čo ste povedala. A treba to povedať PPS Bobrovcu, s. r. o, ktorý chce len zachovať, aby mohli tie ovce pásť, lebo tie kosodreviny tam narástli, lebo ony majú strašne veľa živíc, by sa im papule polepili, viete, to nemôžu, to len tak vám chcem povedať. A takže vlastne by im trebalo povedať, že nechovajte tie ovce, načo? Však ako nech tá kosodrevina všetko zarastie. Viete, čo oni chceli v tej televízii? Chceli len, aby sa zachoval pôvodný extravilán, aby tie pasienky sa nezmenšovali, aby naozaj mali na čom tie ovce chovať. A ak to je zlé, pani kolegyňa, tak potom ak to bola hlúposť v tom Poľnohospodárskom revue, no ak potom hlúposť pustil váš riaditeľ RTVS a zase tu máme, že asi ten riaditeľ nerobí dobrú prácu a podobne. Takže je to taký zamotaný kruh. Takže, pani ministerka, fakt mňa ste pobavili, jak ma pobavil pán Budaj, že medveď žerie len, len rastlinky, a vy ste si zmýlila ovce s kozami. A ja si myslím, že ešte ani tie kozy nemôžu tú kosodrevinu spásť. Takže nechajme tým, čo pestujú ovce v tom Bobrovci a v tých iných, kde naozaj chcú pásť, aby si to mohli urobiť, tie chodníky a tie cesty, lebo ja som to tak z toho pochopila. No neviem, nechcem to ináč chápať a možno raz si ešte povieme o niečom inom, ale to neskôr. Ďakujem pekne.
Sulík, Richard, predseda NR SR (2011-09-14):
Ďakujem. S faktickou poznámkou sa neprihlásil žiaden poslanec. Slovo má pán poslanec Pelegrini. Nech sa páči.
P. Paška, predseda NR SR: (2007-05-18):
Uzatváram rozpravu. Pán navrhovateľ, chcete sa vyjadriť? Nech sa páči.
Bugár, Béla, podpredseda NR SR (2018-10-17):
Je s tým všeobecný súhlas? (Súhlasná reakcia pléna.) Ďakujem pekne. Pán poslanec Galek.
M. Číž, podpredseda NR SR: (2008-07-01):
Slovo má pán poslanec Novotný.
Figeľ, Ján, podpredseda NR SR (2013-12-04):
Ďakujem pekne. Chcem sa teraz spýtať, či sa niekto hlási do rozpravy ústne. Jedna pani poslankyňa a tým aj končím ďalšie možnosti. Nech sa páči, Helena Mezenská.
Červeňáková, Elena, poslankyňa NR SR (2018-06-13):
Ja by som chcela reagovať. Čo sa týka toho, čo si povedal, Alan, že sestry sedia len pri papieroch a nie sú pri pacientovi, žiaľbohu, je to pravda. Musím súhlasiť s tým. Ale čo nie je na papieri, to nie je urobené. Žiaľbohu, je to tak. Uvedomte si jednu jedinú vec, že ak nemáme dokumentáciu a keď nie sme právne ochránené. A my čo máme urobenú ošetrovateľskú dokumentáciu, myslím si, že toto je to len najnutnejšie, čo tam je v tejto dokumentácii. A mojím návrhom je, nie že ešte návrhom, ale nech ministerstvo porozmýšľa pridať do zdravotníckych zariadení nejaké laptopy alebo čo, aby sestry nemuseli písať do desiatich alebo pätnástich ďalších zošitov, ale aby písali všetko elektronicky a bol by pokoj. Zaznamenať určitú časť a tak ďalej. Takže toto by bolo, myslím si, že navrch. Ešte raz hovorím, čo nie je na papieri, nie je nič urobené. To je po prvé. Po druhé. Keď my nebudeme motivovať sestry a jediná motivácia, si myslím, že je plat, sestry nám budú odchádzať do zahraničia, sestry pôjdu do iného povolania a nebudeme mať vôbec sestier. Ja som teraz zisťovala u nás ako v Košiciach, prieskum som robila. Znova si dávajú sestry žiadosti, z ÚNLP odchádzajú do VÚSCH-u alebo odchádzajú do ľahších povolaní, alebo skôr idú na ambulancie, lebo sú veľmi zaťažené. A viete veľmi dobre, pacienti sa sťažujú, príbuzní sa sťažujú, tak je to veľmi ťažká práca a hovorím, najdôležitejšia motivácia je plat a, samozrejme, aj pracovné podmienky. Ale bez platu sa nepohneme. Lebo rozdiel, ako už som uvádzala, zdravotnícky asistent má 550 eur alebo do 600, sestra, registrovaná sestra... (Prerušenie vystúpenia časomerom.)
Krajčí, Marek, poslanec NR SR (2021-12-10):
Teraz pristúpme k hlasovaniu o mojom prvom pozmeňujúcom návrhu.
Sulík, Richard, predseda NR SR (2011-09-06):
Pán poslanec Madej ako druhý a posledný rečník prihlásený do rozpravy k tomuto bodu má slovo. Nech sa páči.
Suja, Miroslav, poslanec NR SR (2021-05-05):
Ale viete čo? Právo na svoj názor má aj Jožko Pročko a ja mu rád tých zvyšných 40 sekúnd venujem. Nech sa páči, Jožko, keď máš potrebu stále skákať do reči. Kľudne, poď!
Blaha, Ľuboš, poslanec NR SR (2021-09-28):
Ďakujem pekne. Pán Žiak, ja sa hlbočím, ja som tu dal prednášku o Stiglitzovi a Rodrikovi a vy ste ma dokázali tak intelektuálne a odborne odzbrojiť tým vaším úžasným slovom o tej žumpe a tak ďalej, to bolo fantastické. To je ako naozaj, som rád, že Národná rada má nového Pročka, nového intelektuálneho titana! Fekálny slovník, urážky, ja neviem, toto ak je vizitka SaS, prepáčte, mňa to uraziť nemôže, takisto ako keď ide okolo mňa pes a šteká, tak vás nemôže uraziť hav-hav. Takisto ma nemôže uraziť Žiak, jednobunkovec, intelektuálne dno. Ale chcel by som reagovať na pána Kremského, ktorý sa aspoň pokúsil o niečo, aj keď nerozumie pojmom. Viete, keď hovorím o Susan Strangeovej alebo keď hovorím o Dani Rodrikovi a vy použijete pojem neokomunista, tak ste tak strašne smiešny a trápny, viete, ono to sledujú možno aj nejakí ekonómovia, ktorí sa teraz momentálne chytajú za bruchá a ležia na zemi. Lebo použiť pri Dani Rodrikovi, ktorého som citoval a ktorého recepty som sa snažil podporiť – hovoriť, že neokomunista? Rodrik? Susan Strangeová? Vy ste sa, človeče, ale úplne zbláznili! A to mám pocit, že ste sa snažili byť intelektuálnejší ako Žiak, ale to zjavne nevyšlo. Ďakujem veľmi pekne.
L. Nagy, poslanec: (2006-12-14):
Keďže Národná rada na svojej predošlej schôdzi ani v opakovanej voľbe nezvolila predsedu, uskutočníme teraz novú voľbu. V súlade s volebným poriadkom a príslušnými uzneseniami výboru sa novej voľby môžu zúčastniť aj kandidáti, ktorí neboli zvolení vo voľbe. V lehote určenej predsedom výboru sedem osôb oznámilo výboru svoj záujem o zaradenie medzi kandidátov na funkciu predsedu Správnej rady Ústavu pamäti národa. Výbor vo svojom uznesení č. 30 konštatoval, že jeden z prihlásených Dr. Ladislav Roman nespĺňa podmienky podľa zákona, a preto ho medzi kandidátov výboru nezaradil. Všetkých ostatných prihlásených spĺňajúcich zákonné podmienky výbor ako navrhovateľ predložil Národnej rade ako kandidátov na voľbu tak, ako sú títo vedení v tlači 132. Listom z 8. decembra 2006 jeden z kandidátov pán Árpád Tarnóczy v súlade s volebným poriadkom oznámil predsedovi Národnej rady, že sťahuje svoj súhlas s kandidatúrou. Preto na volebnom lístku sa nachádzajú mená piatich kandidátov, a to pána Mgr. Ladislava Bukovszkého, pána Patrika Dubovského, pána Ing. Mariána Gulu, pána Mgr. Patrika Košického a pána Ing. Jána Vojteka. Dovoľte mi ešte informovať vás, že po výzvach, ktoré odzneli v diskusii pred prvou voľbou v pléne Národnej rady, týkajúcej sa nedostatočnej informovanosti poslancov o jednotlivých kandidátoch, výbor 23. novembra usporiadal verejné vypočutie. Zároveň bol vyhotovený aj záznam z ich vystúpenia, ktorý ako príloha k zápisnici výboru je dostupný na webovej stránke výboru. Výbor po tomto vypočutí prijal návrh uznesenia, v ktorom odporúča Národnej rade Slovenskej republiky, aby po prvé zvolila predsedu Správnej rady Ústavu pamäti národy z predložených návrhov v tajnej voľbe a po druhé uskutočnila opakovanú voľbu v prípade, že v prvom kole voľby nebude zvolený predseda Správnej rady Ústavu pamäti národa s tým, že do opakovanej voľby postupujú tí dvaja kandidáti, ktorí získali najväčší počet hlasov. Vážení pán podpredseda, otvorte, prosím, rozpravu.
Saloň, Marián, poslanec NR SR (2021-06-24):
Ďakujem pekne. Pán kolega Kyselica, my sme už o tomto návrhu zákona viedli viaceré debaty, naposledy včera. Toto je už váš druhý pokus a prečítam vám časť dôvodovej správy z prvého pokusu, ktorým ste chceli toto zaviesť do legislatívy, a to bolo v januári tohto roku, že, citujem z dôvodovej správy: „Aby si okresné úrady mohli riadne plniť svoje úlohy a zlepšovať služby poskytované občanom, je dôležité dať šancu novým, kvalitným úradníkom.“ Ja si myslím, že tie úrady si plnia svoju činnosť riadne dodnes, lebo ináč potom by to asi aj vaši prednostovia robili zle. „A jedným zo základných pilierov zmeny fungovania okresných úradov je možnosť zmeny personálneho obsadenia vo vedúcich funkciách tak, aby dostala šancu nová generácia úradníkov s inovatívnymi myšlienkami, s chuťou zlepšovať služby poskytované štátom, ktorá rozumie zmene, ktorú táto vláda prináša, a stotožňuje sa so smerovaním a cieľmi, ktoré chce vláda v tejto oblasti dosiahnuť.“ Ja si myslím, že presne v tej vete je pomenovaný cieľ tohto zákona, ktorý bol prezentovaný v januári a ktorý presne dávate teraz, len ste sa poučili z minulosti, tak dôvodová správa už je len na pol strany. A hovoríte o riadnych výberových konaniach, veď ľudia, ktorí sú teraz na tých riadiacich funkciách, prešli riadnymi výberovými konaniami a sú v stálej štátnej službe. Hovorili ste o návrate do roku 2017, veď v roku 2017 nás práve opozícia kritizovala za to, že sa to deje menovaním a odvolávaním. Čiže aj na základe toho, aj na základe odporúčaní Európskej komisie sa zaviedli, zviedol spôsob, aký je teraz. Spomínali ste a spochybňovali ste vzdelávanie niektorých úradníkov. No ja neviem o tom, aby na nejakom mieste v štátnej službe sedel úradník, ktorý nespĺňa kvalifikačné predpoklady, čo sa týka vzdelávania. Sám ste spomenul výberové konania na prednostov okresných úradov, no a myslím si, že tam ani neni čo dodať, aké výberové komisie a kto im šéfoval, týmto výberovým komisiám. Ja sám, sám, možno najlepšie by bolo... (Prerušenie vystúpenia časomerom.)
Beblavý, Miroslav, poslanec NR SR (2016-04-19):
Nie.
Grendel, Gábor, podpredseda NR SR (2023-02-08):
Pán poslanec Richard Takáč. Pán poslanec Takáč tu nie je. Pani poslankyňa Halgašová tu tiež nie je. Pani poslankyňa Anna Mierna, nech sa páči.
Kuffa, Filip, poslanec NR SR (2023-06-15):
Miro, doplním ešte tie nuansy, čo si spomínal, že sa diali pri vyhlasovaní území európskeho významu a že napríklad taká prístupová cesta na Počúvadlo sa tiež vyhlásila za územie európskeho významu napriek tomu, že na nej žiadny biotop neni. Možno tam našli nejaký mach, neviem, aby sme im zase nekrivdili. Krásno nad Kysucou keď bolo, tam sa robil tiež taký veľký blok, stretnutie, ja som tam sedel potom a asi 10 starostov tam bolo, tam ste mali vidieť vtedy tie veci, čo sa tam predkladali, čo im išli vyhlásiť za územia európskeho významu. Bol tam starosta jednej obce, ktorý mal vnútri v obci, normálne v strede obce, keby sme to tak obrazne nazvali, stavebné pozemky, schválil, územným plánom schválené za stavebné pozemky, vyparcelované, boli tam rozhodnutia, hej, že sa tam ide stavať. Viete, čo im spravili? Normálne v strede obce im vyhlásili územia európskeho významu. Chceli im, podarilo sa nám to zabrániť. V poslednej, poslednej minúte možnej. Druhý mal lyžiarsky vlek, mu išli vyhlásiť za územia európskeho významu. A tretí, a to len potvrdzujem to, že títo úradníci leniví, zhnilí, nikdy a nikde neboli mapovať, do území európskeho významu zaradili aj parcelu, záhradu. Stavba, dom, normálne chalupa, ja sa pýtam, jak tam môže byť biotop, ktorý je zastavaný stavbou, hlina, prázdna hlina, zabetónovaná hlina, územie európskeho významu. Toto sú tí úradníci! A oni nás tu dneska idú strašiť, že v zrýchlenom konaní tu idú prijímať, lebo nám hrozia škody, oni sú tá najväčšia škodná. Ochranári dneska.
Kuffa, Filip, poslanec NR SR (2020-12-17):
Chcel by som upozorniť na fakt, ktorý v rozprave predniesol pán poslanec Ľuboš Blaha, a to, že má podozrenie, že medzi nami je tu viacero pozitívnych poslancov aj pozitívnych zamestnancov. Žiadam, aby sa okamžite prerušila schôdza, aby tento fakt bol overený. Uviedol to na margo toho, že poslanci za cenu toho, aby dosiahli ústavnú väčšinu, teda 90 hlasov, prišli tu aj takíto poslanci. Ďalším faktom je to, včera večer sme dostali e-mail od nášho predsedu výboru pre poľnohospodárstvo a životné prostredie, že bol testovaný pozitívne na COVID-19. Predpokladám, že sa nakazil od ministra Mičovského. Na tomto výbore bolo minimálne 16 poslancov a niektorí koaliční poslanci boli určite aj v užšom kontakte s ministrami v družných rozhovoroch. Žiadam okamžite preveriť túto skutočnosť a prerušiť schôdzu. Ďakujem.
P. Hrušovský, podpredseda NR SR: (2002-04-05):
J. Langoš, poslanec: Ďakujem za slovo. Rovnako ako kolega, len jednou vetou navrhujem, aby tento návrh zákona prerokoval aj výbor pre verejnú správu.
Burian, Jozef, poslanec NR SR (2017-03-22):
Keďže tento návrh nebol schválený, sme v treťom čítaní. Poprosím, pán predsedajúci, otvorte rozpravu.
Galek, Karol, poslanec NR SR (2017-10-18):
Edo, tých klinčekov, ktoré si vo svojom vystúpení trafil po hlavičke, bolo viacero, ale pre mňa tam stále rezonuje taký ten jeden základný, a to, z čoho bola vlastne vypočítaná, o čom sa dneska bavíme, z čoho budeme vypočítavať vlastne tú podielovú odmenu. Pretože toto som povedal aj vo svojom vystúpení, povedal si to ty dneska, do dnešného dňa alebo do tejto chvíle nemáme relevantnú odpoveď. Ak v zmluve o odškodnení v bode 5 je napísané, že: „Zmluvné strany využijú svoje primerané úsilie, aby sa dohodli na výške, ktorá má byť vyplatená ako odškodnenie, ako kompenzácia v prípade sporu, táto čiastka bude určená nezávislým znalcom, na ktorom sa dohodnú a vymenujú ho Slovenské elektrárne a Fond národného majetku, alebo ak sa nedosiahne dohoda, do 60 dní nezávislého znalca vyberie Slovenská komora audítorov. Nezávislý znalec má byť renomovaná medzinárodná firma s relevantnou expertízou a odporúčaniami, aby vykonala túto úlohu. Výšku odškodnenia alebo kompenzácie nezávislý znalec určí do 60 dní. Rozhodnutie nezávislého znalca bude konečné a záväzné pre zmluvné strany.“ Toto bolo napísané v zmluve o odškodnení, ktorá je dnes neplatná, a my sa dneska bavíme o odškodnení, alebo teda nie o odškodnení, ale o odmene, ktorá má vychádzať z nejakého odškodnenia nárokovateľného. Ale opäť, toto nebolo nikdy verifikované nikým. Žiaden nezávislý znalec nebol. Tak ako je táto výška o odškodnení, ktorá bola nároková, vycucaná z prstu, tak je vycucaný z prstu aj samotný nárok na odmenu, a preto nemá byť vôbec vyplatený. Ďakujem.
Taraba, Tomáš, poslanec NR SR (2022-11-09):
Ja si dovolím pána Sulíka ešte doplniť, lebo pri tých nájomných zmluvách, ktoré oni riešili počas covidu, častokrát tie nájomné zmluvy už predtým nejaké obdobie fungovali, ale neboli nastavené. To znamená, že tam sa len niečo doplácalo, kdežto pri drvivej väčšine týchto podnikateľských subjektov pôjde o novouzatvárané zmluvy a o to väčšmi to riziko, že sa dohodnú medzi, medzi... teda odberateľ a dodávateľ sa môžu dohodnúť na nafúknutej cene, a tú nafúknutú cenu bude dotovať vlastne štát. Tak naozaj ten mechanizmus vzhľadom na to, že pri nejakom nájme malého obchodu, a ktorý sa riešil počas covidu, to nie sú také peniaze, ako keď sa bavíme naozaj de facto o dotovaní celej tej marže, potom pri podnikateľskom sektore na Slovensku to ide byť obrovské peniaze, takže aj ja sa len pridávam k tomu, že teda ako ten mechanizmus bude garantovaný. Ďakujem.
Paška, Pavol, predseda NR SR (2013-11-27):
(Hlasovanie.) 144 prítomných, 56 za, 42 proti, 45 sa zdržalo, 1 nehlasoval. Návrh sme nepodporili.
Érsek, Árpád, minister dopravy a výstavby SR (2017-09-07):
Ďakujem. Netrápte ma. (Smiech v sále.)
Kyselica, Lukáš, poslanec NR SR (2023-02-07):
Ďakujem veľmi pekne za plodnú diskusiu. Tak by to malo vyzerať. Naozaj, to sme preberali na ministerstve vnútra, naozaj, ešte tam po skončení tých stredných škôl môže byť to časové okno do tej devätnástky, takže dali sme tam tú osemnástku. Naozaj ten zákon je pripravovaný v úzkej súčinnosti s ministerstvom vnútra, teda bol. Čo sa týka tej vládnej novely, ono to všetko prešlo. Tam dva roky bolo MPK, vyhodnocovalo sa, proste všetko išlo ako tip-top, len hovorím, vplyv na rozpočet je tam 110 mil., z toho 70 mil. ročne je pre Policajný zbor, tuším 40 je pre ZVJS a proste to tam skončilo a konečne, konečne to, čo by už prinieslo ten efekt aj za tú nerovnomernosť, tam sú iné motivačné príspevky podľa 141d, čo bol navrhovaný alebo aj stabilizačný, náborový, tak to by všetko komplexne zastrešilo všetky. Len, žiaľ, žiaľ. Takže hovorím, pokiaľ nebude za tú nerovnomernosť náhrada pre tých, čo sú v kanceláriách a zoberie sa im to, to bude mať vplyv, to by malo vplyv aj na výsluhový dôchodok, takže ja do toho nepôjdem. Hovorím, toto jedno je alfa-omega, čo musíme dorobiť. Čo sa týka tých príplatkov, tých 200 %, hovorím, to je imaginárne. Ja tam môžem dať aj 500. Hocijaký minister dôjde a povie, že toľkoto bude mať prezident PZ od-do, povie, že toľkoto, lebo z toho jedného balíka len toľkoto a toľkoto ostáva. Toľkoto budú mať okresní, toľkoto krajskí, toľko vedúci oddelenia, takže jednoducho tam sa s tým hýbať nebude dať, pokiaľ by sa neznížil počet tých nadriadených, ale to až v rámci tej veľkej reformy, ktorá sa chystala... (Prerušenie vystúpenia časomerom.)
Laššáková, Jana, podpredsedníčka NR SR (2015-04-17):
Ale, no, dobre! Vzhľadom na to, že je piatok popoludnie, nech sa páči, pán poslanec.
Glváč, Martin, podpredseda NR SR (2016-12-01):
Ďakujem. S faktickými poznámkami traja poslanci. Ukončujem možnosť prihlásenia sa. Pán poslanec Klus.
Danko, Andrej, podpredseda NR SR (2023-12-19):
Poprosím, nevyrušujte sa. Áno, uvidím. (Reakcia z pléna.) Kto to tu rídzí, tak nech sa páči.
Figeľ, Ján, podpredseda NR SR (2014-06-10):
Ďakujem pekne. Teraz, nie? Spravodajca sa vzdáva záverečného slova. Prerušujem rokovanie o tomto bode programu. Ďalším bodom programu je prvé čítanie o návrhu poslanca Národnej rady Slovenskej republiky Igora Hraška na vydanie zákona, ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov . Tento návrh zákona má tlač 973 a návrh na jeho pridelenie do výborov je v rozhodnutí č. 983. Pán poslanec Igor Hraško, nech sa páči, môžete uviesť návrh.